Η **Ελπίδα Σταθάτου** (Αθήνα, 1986) είναι Ελληνίδα ηθοποιός, σεναριογράφος και σκηνοθέτιδα, η οποία επαγγελματικά δραστηριοποιείται στη Βρετανία.

Βιογραφικά στοιχεία
-------------------

Γεννήθηκε στην Αθήνα, όπου και μεγάλωσε και ολοκλήρωσε τις εγκύκλιες σπουδές της. 

Κατάγεται από την Κεφαλονιά και ζει στο Λονδίνο.

Καριέρα
-------

Σπούδασε Ψυχολογία στο Πανεπιστήμιο της Αθήνας. Στη συνέχεια αποφάσισε να ασχοληθεί με την υποκριτική, μετακόμισε στη Βρετανία και έλαβε πτυχίο υποκριτικής από το κολλέγιο *Regent’s College* (diploma in acting), όπως επίσης και μεταπτυχιακό δίπλωμα στην ηθοποιία από το κολλέγιο *The Bridge Theatre Company*. 

Ασκεί θεατρική και σκηνοθετική δραστηριότητα μεταξύ Βρετανίας και Ελλάδας, ενώ παράλληλα έχει συμμετάσχει σε θεατρικές παραστάσεις σε σκηνές και φεστιβάλ του εξωτερικού και σε ταινίες μικρού μήκους. Έπαιξε στο έργο *«Στεγόσαυρος»*, ένα έργο - μονόλογος, με θέμα τις συναισθηματικές και διατροφικές διαταραχές, το οποίο απέσπασε θετικές κριτικές στο Λονδίνο και στο Εδιμβούργο.

Είναι ενεργό μέλος του κέντρου *Actors Centre* και συνεργάζεται με την ομάδα του Anthony Meindl στο Λονδίνο (AMAW). Μερικά από τα έργα της τα τελευταία χρόνια στο Λονδίνο περιλαμβάνουν το φιλμ *1603*, που ήταν σε σκηνοθεσία του Paul J. Lane, καθώς και ταινίες μικρούς μήκους, όπως, *Think of something blue* σε σκηνοθεσία του Jerry De Mars, *Dark Ties* σε σκηνοθεσία του Charlotte Kilduff και *Ομφάλιος (Umbilical)* σε σενάριο και σκηνοθεσία της ίδιας. Στο θέατρο, είχε πρωταγωνιστικό ρόλο στην παράσταση *Love of the Nightingale* σε σκηνοθεσία του Mark Street.

Το 2018 στη Βρετανία, δημιούργησε μαζί με την Δάφνη Σμον και την Έμιλι Κάρλτον, τον μη κερδοσκοπικό οργανισμό *Breaking Through The Lens*, ο οποίος υποστηρίζει και στηρίζει αποκλειστικά γυναίκες - σκηνοθέτριες.

Ταινίες
-------

* *Tiny Vessels*
* *Exit To Stage*
* *Ομφάλιος*
* *Think Of Something Blue*
* *Lamia*

Παραπομπές
----------

1. ↑  Λεμονιά, Συνέντευξη στη Μαρία (5 Ιουνίου 2023). «Ελπίδα Σταθάτου: Η ακτιβίστρια και ηθοποιός στο κόκκινο χαλί για καλό σκοπό». *ProtoThema*. Ανακτήθηκε στις 17 Ιουνίου 2023.
2. ↑  Σκαράκη, Αλεξάνδρα (3 Μαρτίου 2021). «Η Ελπίδα Σταθάτου, ο «Στεγόσαυρος» και οι διατροφικές διαταραχές». *AthensVoice*. Ανακτήθηκε στις 26 Μαΐου 2023.
3. ↑  «Ελπίδα Σταθάτου: Η Ελληνίδα ηθοποιός που «κατακτά» το θεατρικό Λονδίνο [βίντεο]». *iefimerida.gr*. 16 Φεβρουαρίου 2018. Ανακτήθηκε στις 26 Μαΐου 2023.
4. ↑  «Η Ελπίδα έφυγε από την Ελλάδα για να ζήσει στο Λονδίνο παρέα με έναν Στεγόσαυρο». *BOVARY*. 1 Μαρτίου 2018. Ανακτήθηκε στις 26 Μαΐου 2023.
5. ↑  «Stegosaurus». *Vimeo*. 2 Φεβρουαρίου 2021. Ανακτήθηκε στις 28 Μαΐου 2023.
6. ↑  «Παύλος Ηλ. Αγιαννίδης». *Protagon.gr*. 26 Φεβρουαρίου 2018. Ανακτήθηκε στις 26 Μαΐου 2023.
7. ↑  «Elpida Stathatou». *IMDb*. 7 Απριλίου 2020. Ανακτήθηκε στις 26 Μαΐου 2023.
8. ↑  STAR.GR, Συντακτική Ομάδα (1 Ιουνίου 2022). «Breaking Through The Lens: Στο Φεστιβάλ των Καννών με την Ελπίδα Σταθάτου». *Star.gr*. Ανακτήθηκε στις 26 Μαΐου 2023.
9. ↑  «Tiny Vessels (Short 2022)». *IMDb*. 28 Μαΐου 2023. Ανακτήθηκε στις 28 Μαΐου 2023.
10. ↑  «Exit To Stage (Short 2019)». *IMDb*. 14 Απριλίου 2019. Ανακτήθηκε στις 28 Μαΐου 2023.
11. ↑  «Umbilical (Short 2020)». *IMDb*. 7 Απριλίου 2020. Ανακτήθηκε στις 28 Μαΐου 2023.
12. ↑  «Think of Something Blue (Short 2018)». *IMDb*. 29 Ιουνίου 2018. Ανακτήθηκε στις 28 Μαΐου 2023.

Εξωτερικοί σύνδεσμοι
--------------------

* Ms Elpida Stathatou στο *Ελλήνων Τέχνες* (2022)
* Elpida Stathatou στο IMDb
* Ομφάλιος στο IMDb